<classify> Theresia Gasper-Dar es Salaam KOCHA Mkuu wa Simba, Sven VandenBroeck, amesemawatahakikisha wanaendeleza vipigo katika mchezo wao wa Ligi Kuu Tanzania Baradhidi ya Yanga, unaotarajiwa kuchezwa keshokutwa kwenye Uwanja wa Taifa, Dar esSalaam. Simba juzi waliendeleza ubabe mbele ya Azam baada yakupata ushindi wa mabao 3-2 katika uwanja huo. Akizungumza baada ya mchezo huo, Sven alisema wamefurahikupata pointi tatu muhimu dhidi ya Azam hivyo wataendelea kuonyesha makali yaokeshokutwa na katika mechi nyinginezo. Kwa sasa tunajiandaa kukutana na Yanga Jumapili, hivyomipango yetu ni kuendeleza ushindi kama tulivyopata dhidi ya Azam, naaminitutapambana na kuvuna pointi tatu muhimu, alisema. Alisema kwa muda huu uliobaki, ataendelea kuwanoawachezaji wake ili wawe fiti na kupata kile anachohitaji. Kocha huyo alisema anafahamu mechi hiyo itakuwa naushindani mkubwa kutokana na timu hizo kuwa na upinzani, hivyo lolote linawezakutokea. Alisema watatumia makosa yatakayofanywa na wapinzani waoili wapate mwanya wa kufunga mabao na kupata ushindi katika mchezo huo. Katika mchezo wa mzunguko wa kwanza Simba na Yangawalitoka sare ya mabao 2-2 katika mchezo uliochezwa katika dimba hilo. Timu hizo zinakutana Simba wakiwa wanaongoza kwenyemsimamo wa ligi wakiwa na pointi 68 baada ya kucheza mechi 26 wakishinda 22,sare mbili na kupoteza mara mbili. Wapinzani wao, Yanga, wapo nafasi ya tatu na pointi 47baada ya kucheza mechi 24, wakishinda 13, sare nane na kupoteza tatu.  <topic>: MICHEZO 